ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐԻ 2017 ԹՎԱԿԱՆԻ ՀՈՒԼԻՍԻ 13-Ի N 348-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՀՐԱՄԱՆԻ ՆԱԽԱԳԾԻ (ԱՅՍՈՒՀԵՏ՝ ՆԱԽԱԳԻԾ) ՎԵՐԱԲԵՐՅԱԼ

1. **Առկա իրավիճակը և իրավական ակտի ընդունման անհրաժեշտությունը**

Գործող կարգի համաձայն պարտատոմսերի շուկայում գործակալների քանակը սահմանափակ է` նվազագույնը հինգ, առավելագույնը յոթ գործակալ: Նախատեսված չէ գործակալների քանակը հինգից պակաս լինելու դեպքը: Այդ հանգամանքը կարող է խաթարել պետական գանձապետական պարտատոմսերի տեղաբաշխումների և հետգնումների իրականացմանը՝ ռիսկեր ստեղծելով պետական բյուջեի պակասուրդի ներքին աղբյուրների հաշվին ֆինանսավորման ծրագրի իրականացման գծով:

1. **Կարգավորման նպատակը**

Նախագծի ընդունման նպատակն է՝ պետական գանձապետական պարտատոմսերի առաջնային շուկայում գործող գործակալների ինստիտուտի շարունակականության ապահովումը, առանձին կարգավորումների հստակեցումը՝ երկիմաստությունից խուսափելու նպատակով:

1. **Իրավական ակտի կիրառման դեպքում ակնկալվող արդյունքները**

Նախագծով առաջարկվող կարգավորումները հնարավորություն են տալու ապահովել գործակալների միջոցով պետական գանձապետական պարտատոմսերի տեղաբաշխումների և հետգնումների անխափան իրականացումը: